डिजाइनिंग हाउसेज, मैन्यूफैक्चरिंग यूनिट्स, मर्केंडाइजिंग कंपनियों, एक्सपोर्ट हाउसेज, फैशन को-ऑर्डिनेटर यूनिट्स आदि में फैशन डिजाइनरों को मौके मिलते हैं। फैशन बायर्स के साथ भी जुड़ने का मौका मिलता है। लेखन या फोटोग्राफी का शौक हो तो फैशन जर्नलिस्ट या फैशन फोटोग्राफर के रूप में पत्र-पत्रिकाओं और चैनलों में आप अवसर पा सकते हैं। फैशन और क्रिएटिव वर्ल्ड की समझ रखने वाले फैशन शो ऑर्गेनाइजर के यहां भी अवसर पाते हैं। डिजाइनिंग की वर्ल्ड क्लास प्रतिभा हो, तो फिल्म और टीवी इंडस्ट्री में भी ऐसे प्रोफेशनल्स की जरूरत बनी रहती है। अध्यापन की इच्छा हो, तो उच्च स्तरीय शिक्षा पाकर टीचिंग में भी राहें बनाई जा सकती हैं।